কাজিৰঙা ৰাষ্ট্ৰীয় উদ্যান কৰ্তৃপক্ষই ৮ অক্টোবৰত ৬৪ সংখ্যক বন্যপ্ৰাণী সপ্তাহ, ২০১৮ৰ লগত সংগতি ৰাখি কঁহৰাত এক কুইজ প্ৰতিযোগিতাৰ আয়োজন কৰিছে।
কুইজ প্ৰতিযোগিতাখনত উদ্যানখনৰ সমীপৱৰ্তী জিলা গোলাঘাট, কাৰ্বিআংলং, নগাঁও, শোণিতপুৰ আৰু বিশ্বনাথৰ ছাত্ৰ-ছাত্ৰী সকলে অংশ গ্ৰহণ কৰিব পাৰিব। প্ৰতিযোগিতাখনত নৱম শ্ৰেণীৰ পৰা বিশ্ববিদ্যালয় পৰ্যায়ৰ ছাত্ৰ-ছাত্ৰী সকলে অংশ গ্ৰহণ কৰিব পাৰিব বুলি উদ্যোক্তা সকলৰ পৰা জানিব পৰা গৈছে।
লগতে উদ্যোক্তা সকলে নিৰ্ধাৰণ কৰি দিয়া নিয়মাৱলী অনুসৰি কুইজ প্ৰতিযোগিতাটোত প্ৰতিটো গ্ৰুপতে তিনিজনকৈ প্ৰতিযোগীয়ে অংশ গ্ৰহণ কৰিব পাৰিব।
উক্ত দিনা অৰ্থাৎ ৮ অক্টোবৰৰ দিনা পুৱা ১০ বজাৰ পৰা কুইজ প্ৰতিযোগিতাখনি অৰম্ভ হ'ব। প্ৰতিযোগিতাত প্ৰথম. দিত্বীয় আৰু তৃতীয় স্থানপ্ৰাপ্ত সকলক ক্ৰমে ১৫, ১০ আৰু ৫ হাজাৰ টকাকৈ প্ৰমাণপত্ৰসহ পুৰস্কাৰ হিচাপে প্ৰদান কৰা হ'ব।
প্ৰতিযোগিতাখন কাজিৰঙা ৰাষ্ট্ৰীয় উদ্যান কৰ্তৃপক্ষই স্বেচ্ছাসেৱী সংগঠন ভূমি আৰু আৰণ্যকৰ সহযোগত আয়োজনৰ বাবে প্ৰস্তুতি চলাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
